Si la sol·licitud no reuneix els requisits establerts o no s'hi adjunten els documents esmentats, la Direcció General de Planificació i Estudis Fiscals requerirà la persona interessada perquè, en el termini de deu dies hàbils, n'esmeni els defectes o adjunti els documents corresponents, tot indicant-li que, si no ho fa, es considerarà que desisteix de la seva sol·licitud.
L'incompliment dels requisits no esmenables o del termini de presentació de sol·licituds, comporta la inadmissió de la sol·licitud.
Els treballs es poden presentar des del dia 12 d'abril fins al dia 31 de juliol de 2019.
a) L'acreditació de la data de presentació del treball i qualificació obtinguda mitjançant documents expedits pel servei de la universitat, escola o centre.
b) Un resum de 1.500 paraules del treball en català, aranès, castellà o anglès.
c) Una còpia del treball de final de grau o del treball de final de màster o postgrau.
d) Una versió cega del treball de final de grau o del treball de final de màster o postgrau, en què no consti cap nom (autoria, tutoria, universitat, escola o centre on s'ha presentat el treball...).
e) Si el treball està realitzat per diversos autors o autores és necessari un document en què es reflecteixi la conformitat de tots a presentar-lo.
El document de consentiment està a l'apartat 'Documentació relacionada' amb el títol ' Document de consentiment dels autors o autores per presentar el treball a la primera edició del Premi Recerca Fiscal i Estudis Tributaris '.
El document s'ha d'adjuntar al formulari de sol·licitud signat electrònicament per tots els autors o autores o bé presentar-se de manera presencial a les oficines del registre del Departament de la Vicepresidència i d'Economia i Hisenda o a qualsevol dels llocs que preveu la Llei 39/2015, de l'1 d'octubre, del procediment administratiu comú de les administracions públiques.
f) Una declaració segons la qual heu demanat o heu obtingut ajuts públics o privats per a la mateixa activitat amb una finalitat distinta a la del premi, que es troba a l'apartat 'Documentació relacionada' amb el títol ' Declaració responsable dels autors o autores d'altres subvencions o ajuts per a la mateixa activitat '.
El document s'ha d'adjuntar al formulari de sol·licitud i si el treball està realitzat per diversos autors o autores és necessari que se signi electrònicament, o bé que es presenti de manera presencial a les oficines del registre del Departament de la Vicepresidència i d'Economia i Hisenda o a qualsevol dels llocs que preveu la Llei 39/2015, de l'1 d'octubre, del procediment administratiu comú de les administracions públiques.
La formalització de l'imprès de sol·licitud de participació en el premi implica l'assumpció de la declaració responsable segons la qual:
a) Compliu els requisits establerts a les bases del Premi Recerca Fiscal i Estudis Tributaris, que disposeu de la documentació que així ho acredita, que la poseu a disposició de la Direcció General de Planificació i Estudis Fiscals, quan us sigui requerida i, que us comprometeu a mantenir aquests requisits fins a la finalització del procediment.
b) No incorreu en cap de les circumstàncies que estableix l'article 13 de la Llei 38/2003, de 17 de novembre, general de subvencions.
c) Els treballs que opten al premi no han rebut altres subvencions o ajuts de cap Administració o ens públic o privat, estatal, de la Unió Europea o d'organismes internacionals destinats a la mateixa finalitat d'aquest premi.
d) Compliu la normativa sobre la propietat intel·lectual, segons el que disposa el Reial decret legislatiu 1/1996, de 12 d'abril, pel qual s'aprova el text refós de la Llei de propietat intel·lectual.
e) Us adheriu al codi ètic que figura com a annex II de l'ordre de bases reguladores del premi.
f) Respecteu el que estableix la Llei 17/2015, de 21 de juliol, d'igualtat efectiva de dones i homes.
a) Han d'haver estat presentats i defensats:
b) Amb la mateixa finalitat, no poden haver rebut cap altra subvenció o ajut de cap Administració o ens públic o privat, ja sigui d'àmbit estatal, de la Unió Europea o d'organismes internacionals.
Per fer aquest tràmit cal que us identifiqueu quan envieu el formulari utilitzant l' idCatMòbil o un certificat digital de tipus personal.
Les sol·licituds es poden presentar a les oficines de registre del Departament de la Vicepresidència i d'Economia i Hisenda o a qualsevol dels llocs que preveu l'article 16.4 de la Llei 39/2015, d'1 d'octubre, del procediment administratiu comú de les administracions públiques.
La persona titular de la Direcció General de Planificació i Estudis Fiscals resoldrà el procés en el termini màxim de tres mesos a comptar de la data d'acabament del termini per presentar les sol·licituds.
Aquest període es pot prorrogar en cas de circumstàncies excepcionals.
Una vegada transcorregut aquest termini sense resolució expressa, la sol·licitud s'entendrà desestimada, de conformitat amb el que estableix l'article 24 de la Llei 39/2015, d'1 d'octubre, del procediment administratiu comú de les administracions públiques, i l'article 25.5 de la Llei 38/2003, de 17 de novembre, general de subvencions.
La resolució de concessió del premi es notificarà a les persones interessades mitjançant la seva publicació al tauler electrònic de l'Administració de la Generalitat de Catalunya, accessible des de la Seu electrònica ( https://seu.gencat.cat/ca/informacio-publica.html ), sense perjudici que pugui utilitzar addicionalment altres mitjans electrònics.
Contra la resolució de concessió del premi, així com contra la resolució sobre l'admissió o el desistiment de les sol·licituds, que no exhaureixen la via administrativa, les persones interessades poden interposar un recurs d'alçada davant l'òrgan que ha dictat l'acte o davant la persona titular del Departament de la Vicepresidència, d'Economia i Hisenda en el termini d'un mes a comptar de l'endemà de la publicació al tauler electrònic de l'Administració de la Generalitat, accessible des de la Seu electrònica ( https://seu.gencat.cat/ca/informacio-publica.html ), d'acord amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.